กรมสื่อสารอิเล็กทรอนิกส์ทหารอากาศ

กรมสื่อสารอิเล็กทรอนิกส์ทหารอากาศ () เป็นส่วนราชการที่ขึ้นตรงกับกองทัพอากาศไทย ซึ่งมีบทบาทในการสื่อสารอิเล็กทรอนิกส์, การแพร่สัญญาณ, มาตรวิทยา, การพัสดุสื่อสารอิเล็กทรอนิกส์ ตลอดจนการสงครามอิเล็กทรอนิกส์ โดยมีเจ้ากรมสื่อสารอิเล็กทรอนิกส์ทหารอากาศคนปัจจุบันคือ พลอากาศโท ธีระวัฒน์ อินทรไพโรจน์ประกาศสำนักนายกรัฐมนตรี เรื่องให้นายทหารรับราชการ เล่มที่ 142 ตอนพิเศษ 292 ง​ ราชกิจจานุเบกษา​ 5 กันยายน 2568 หน้าที่ 52 รายชื่อ ที่ 762

รองเจ้ากรมสื่อสารอิเล็กทรอนิกส์ทหารอากาศ คนปัจจุบัน​ ได้แก่ พลอากาศตรี ยุทธนา ทองสงประกาศสำนักนายกรัฐมนตรี เรื่องให้นายทหารรับราชการ เล่มที่ 142 ตอนพิเศษ 292 ง​ ราชกิจจานุเบกษา​ 5 กันยายน 2568 หน้าที่ 54 รายชื่อ ที่ 797 และ พลอากาศตรี อัครพล ทองสุรเดช​ประกาศสำนักนายกรัฐมนตรี เรื่อง ให้นายทหารรับราชการ ราชกิจจานุเบกษา เล่มที่ 141 ตอนพิเศษ 262 ง 21 กันยายน พ.ศ. 2567 

นอกจากนี้ กรมสื่อสารอิเล็กทรอนิกส์ทหารอากาศ ได้เชื่อมต่อข้อมูลเตือนภัยกับศูนย์เตือนภัยพิบัติแห่งชาติ และกรมอุตุนิยมวิทยา เพื่อลดความเสียหายจากภัยธรรมชาติ ตลอดจนช่วยเหลือผู้ประสบภัยทางอากาศทอ.พัฒนาการแจ้งเตือนภัยพิบัติ เพื่อลดความเสียหายที่เกิดจากภัยพิบัติ"กองทัพอากาศ" ร่วมพัฒนาระบบแจ้งเตือนภัยพิบัติ

 ประวัติ 
วันที่ 3 ธันวาคม พ.ศ. 2483 ได้เกิดกรณีพิพาทอินโดจีน กองทัพอากาศไทยจึงจัดตั้งกองบัญชาการทหารอากาศสนาม และจัดตั้งกองสื่อสารสนาม เป็นศูนย์กลางการติดต่อภาคสนาม ครั้นสิ้นสุดกรณีพิพาทอินโดจีน กองทัพอากาศไทยได้ให้กองสื่อสารสนามไปปฏิบัติหน้าที่ ณ เขตดอนเมือง

ส่วน พ.ศ. 2484 ระหว่างสงครามมหาเอเชียบูรพา หน่วยสื่อสารได้รับการบรรจุเข้าอัตรากำลังในฐานะกองสื่อสารทหารอากาศสนาม กระทั่ง พ.ศ. 2487 สงครามโลกครั้งที่สองได้ทวีความรุนแรงขึ้น ทางกองทัพอากาศจึงได้ย้ายหน่วยสื่อสารทหารอากาศจากดอนเมืองไปยังเขตบางเขน กรุงเทพมหานคร และมีฐานะเป็นแผนกสื่อสาร โดยขึ้นตรงกับกรมเสนาธิการทหารอากาศ

วันที่ 22 กันยายน พ.ศ. 2491 ได้มีการยกฐานะแผนกสื่อสารเดิมที่ขึ้นตรงกับกรมเสนาธิการทหารอากาศ เป็นกรมสื่อสารทหารอากาศ โดยขึ้นตรงกับกองทัพอากาศไทย กระทั่งวันที่ 17 ตุลาคม พ.ศ. 2534 มีพระราชกฤษฎีกาแบ่งส่วนราชการให้กรมอิเล็กทรอนิกส์ทหารอากาศเป็นหน่วยขึ้นตรงกับกองทัพอากาศไทย โดยมีหน้าที่ควบคุมตรวจตราวิทยาการด้านอิเล็กทรอนิกส์และคอมพิวเตอร์ ตลอดจนรับโอนงานการสงครามอิเล็กทรอนิกส์ จากกรมสื่อสารทหารอากาศ

ใน พ.ศ. 2552 กองทัพอากาศไทยพิจารณาปรับโครงสร้างส่วนราชการใหม่ โดยได้รวมกรมอิเล็กทรอนิกส์ทหารอากาศ และงานบางส่วนจากรมการลาดตระเวนทางอากาศ มาอยู่ในความรับผิดชอบของกรมสื่อสารทหารอากาศ และเปลี่ยนชื่อใหม่เป็นกรมสื่อสารอิเล็กทรอนิกส์ทหารอากาศ

เดือนมิถุนายน พ.ศ. 2561 ได้มีการประชุมเพื่อหารือแนวทางพัฒนาความร่วมมือด้านมาตรวิทยา ระหว่างกรมสื่อสารอิเล็กทรอนิกส์ทหารอากาศ กับสถาบันมาตรวิทยาแห่งชาติกรมสื่อสารอิเล็กทรอนิกส์ทหารอากาศ หารือด้านมาตรวิทยา (15 มิถุนายน 2561) และเดือนพฤษภาคม พ.ศ. 2563 กรมสื่อสารอิเล็กทรอนิกส์ทหารอากาศได้รับมอบหมายจากพลอากาศเอก มานัต วงษ์วาทย์ ผู้บัญชาการทหารอากาศ ในการจัดทำระบบให้บริการออนไลน์แก่กำลังพลกองทัพอากาศ เพื่อลดการระบาดทั่วของโควิด-19ผบ.ทอ.สั่งกำลังพลรองรับ "New Norm" - เดลินิวส์

 กิจกรรมเพื่อสังคม 
เดือนมกราคม พ.ศ. 2558 กรมสื่อสารอิเล็กทรอนิกส์ทหารอากาศได้มอบผ้าห่มและเครื่องกันหนาว ให้แก่ผู้สูงอายุและผู้ยากไร้ ที่อำเภอกันทรวิชัย จังหวัดมหาสารคาม

 ยุทโธปกรณ์ 
 เครื่องฝึกบินจำลอง (flight simulator)"บิ๊กป้อม" เยี่ยมชมหน่วยงานซ่อมเครื่องบินทัพฟ้า สยามรัฐ

 อ้างอิง 

 แหล่งข้อมูลอื่น 


หมวดหมู่:หน่วยงานในสังกัดกองทัพอากาศไทย
หมวดหมู่:องค์การที่ก่อตั้งในปี พ.ศ. 2491